आपने अपने दोस्तों से क्रोम नेल्' यानि नाखूनों के बारे में तो सुना ही होगा लेकिन क्या आपने कभी इस नेल आर्ट पर ध्यान दिया है। ब्यूटी इंडस्ट्री के इस हॉट ट्रेंड के बारे में आपको जरूर पता होना चाहिए। तो चलिए जानते हैं क्रोम नेल्स के बारे में।
अगर आपको हमेशा फैशन के साथ चलना और अपडेट रहना पसंद है तो आपको इस क्रोम ट्रेंड के बारे में जरूर पता होना चाहिए। क्रोम नेल्स काफी सेक्सी लगते हैं। इन्हें चमकदार, मटैलिक नेल पेंट और इसे बाहरी प्रकृति से सुरक्षित रखने का इंतजाम भी किया गया है।
होलोग्राफिक कलर
चमक, रंग और स्टाइलिश होने कारण होलोग्राफिक क्रोम को सबसे ज्यादा पसंद किया जाता है। होलोग्राफिक नेल्स पाने के लिए मार्केट में कई सारे उपकरण मौजूद हैं जैसे कि होलोग्राफिक सैलोफेन और फॉइल।
पिंक क्रोम नेल्स
ये रंग तो लड़कियों का पसंदीदा रंग है साथ ही ये रंग किसी भी तरह के आटफिट के साथ जंच जाता है। अपने रेग्युलर पिंक नेल पेंट को क्रोम ग्लिटी के साथ अपडेट जरूर करें।
रोज़ गोल्ड
रोज़ गोल्ड क्रोम नेल्स काफी क्लासी लुक देते हैं और इन्हें आप किसी भी मौके पर करवा सकती हैं। इसमें कुठ स्टोंस का 3डी इफेक्ट भी बहुत बढिया लुक देगा।
ऑम्ब्रे क्रोम
अगर आप गोल्ड और सिल्वर में से किसी एक को नहीं चुन पा रहीं हैं तो आपको ऑम्ब्रे ट्राई करना चाहिए। गोल्ड के साथ शुरु होकर नाखूनों के टॉप पर सिल्वर रंग किया जाता है। किसी भी मौके पर आप ये स्टाइल करवा सकती हैं।
कॉपर क्रोम
सभी क्रोम कलर्स में ये रंग सबसे ज्यादा पसंद किया जाता है। कॉपर क्रोम पर बहुत ज्यादा मेहनत लगती है लेकिन से बनने के बाद बहुत खूबसूरत लगता है। शीशे की तरह चमकता हुआ ये रंग आपके आसपास की हर चीज़ को फीका कर देगा। साथ ही आप इसे हर आउटफिट के साथ ले सकती हैं।
मटैलिक रैड विद राइनस्टोंस
अगर आप ग्लैमरस दिखना चाहती हैं तो आपको मटैलिक रैड विद राइनस्टोंस अपनाना चाहिए। इसमें रैड क्रोम में सिल्वर और सजावट के लिए कुछ राइनस्टोंस का प्रयोग किया जाता है। लाल रंग तो वैसे ही आकर्षित करता है। उस पर राइनस्टोंस का होना उनकी खूबसूरती को और बढ़ा देता है।
मटैलिक ब्लू
ब्ले नेल पेंट के बेसर पर छोटे समुद्री जीवों के स्टिकर्स चिकपाएं जाते हैं। ये वाकई काफी खूबसूरत और आकर्षित लगता है। इसे आप किसी भी पार्टी या थीम के साथ मैच कर सकती हैं और जब आप नीले रंग की ड्रेस पहनें तो इसे जरूर ट्राई करें।
होलोग्राफिक टिप
अगर आप बिना कोई ज्यादा मेहनत किए क्रोम नेल्स लुक पाना चाहती हैं तो आपको होलोग्राफिक टिप करवाना चाहिए। इस प्रक्रिया में आपके नाखूनों को ट्रांसपेरेंट बेस से ढका जाता है और नाखूनों के टिप पर V आकार में 3डी ग्लिटर लगाई जाती है। कम मेहनत में परफैक्ट लुक पाने का ये सबसे आसान और बढिया तरीका है। इसे बनवाते समय अपने हाथों को बिलकुल सीधा रखें तभी ये परफैक्ट बन पाएगा।